Diari Oficial de la Generalitat Valenciana


Sumari del DOGV 5819, del 01-08-2008 (2008/9493)

ACORD de la Comissió Territorial d'Urbanisme de València, de 26 de març de 2008, relatiu a la modificació puntual del Pla general Redelimitació ARR-96 i ARR-06 d'Alzira.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5819

Data del DOGV
:   01-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9493


Data del document
:   26-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Vilamarxant
    * pla d'urbanisme

ACORD de la Comissió Territorial d'Urbanisme de València, de 26 de març de 2008, relatiu a la modificació puntual del Pla general Redelimitació ARR-96 i ARR-06 d'Alzira. [2008/9493]  
Vist l'expedient remés per l'Ajuntament d'Alzira relatiu a la modificació puntual del Pla general (d'ara endavant PG) Redelimitació ARR-96 i ARR-06, es ressalten els següents:  
Antecedents  
U. Tramitació municipal. El Projecte es va sotmetre a informació pública per acord del Plenari de 25 d'abril de 2007. Durant el període d'exposició pública (DOGV núm. 5518, de 23 de maig de 2007, i anunci en el diari Las Provincias de 14 de maig de 2007) no s'hi van presentar al·legacions. Sobre el projecte va recaure aprovació provisional el 25 de juliol de 2007.  
Dos. Documentació. El projecte consta de memòria informativa, justificativa, i plànols d'informació i ordenació.   
Tres. Objecte. L'objecte és la redelimitació de dos àrees de repartiment, la ARR-96 i la ARR-06. Es justifica perquè un terreny de 220,80 m², ubicat en la ARR-06, està dotat de tots els serveis urbanístics per a ser considerat solar a causa del desenvolupament de la ARR-96. Per tant, aquest solar passa a formar part de la ARR-96 i per això l'aprofitament tipus d'ambdues àrees de repartiment es veu lleugerament alterat.  
  
Quatre. Planejament vigent. Alzira disposa de Pla general aprovat per la Comissió Territorial d'Urbanisme en data 16 d'abril de 2003.   
Cinc. Informe comissió informativa. La Comissió Informativa de la Comissió Territorial d'Urbanisme de València, en sessió celebrada l'11 de març de 2008, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals. La documentació està completa i la tramitació ha sigut correcta, d'acord amb el que estableixen l'art. 83 i següents de la Llei urbanística valenciana (d'ara endavant LUV).  
Segon. Valoració global  
Les determinacions contingudes en la modificació proposada estan justificades per la corporació i responen a l'interés públic local, per la qual cosa es consideren correctes des del punt de vista de les exigències de la política urbanística i territorial de la Generalitat Valenciana, tal com s'arreplega en l'article 85 de la LUV.   
Tercer. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposen els articles 84 i 85 per remissió de l'article 94, de la LUV, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.   
A la vista de tot el que antecedeix, la Comissió Territorial d'Urbanisme de data 26 de març de 2008, per unanimitat, acorda: aprovar definitivament la modificació del Pla general Redelimitació ARR-96 i ARR-06 d'Alzira.  
Contra aquest acord, que no esgota la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si escau, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una Administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 26 de març de 2008.- La secretària de la Comissió Territorial d'Urbanisme: Helena Beunza Ibáñez.